PQ-368-сон 04.12.2025. Toshkent shahrida transport tizimi boshqaruvini takomillashtirish hamda tirbandliklarning oldini olishga qaratilgan qoʻshimcha chora-tadbirlar toʻgʻrisida
Hujjat turi: qaror | Qabul qilgan organ: Vazirlar Mahkamasi

Toshkent shahrida transport tizimi boshqaruvini takomillashtirish hamda tirbandliklarning oldini olishga qaratilgan qoʻshimcha chora-tadbirlar toʻgʻrisida
I. Maqsadlar
II. Toshkent shahrida transport tizimini samarali boshqarishni tashkil etish
III. Axborot tizimlarini joriy etish va raqamlashtirish
IV. Moliyaviy resurslar
V. Tashkiliy tadbirlar
1-ILOVA
Toshkent shahri transport tizimini 2030-yilgacha rivojlantirishning MAQSADLI KOʻRSATKICHLARI
2-ILOVA
Toshkent shahrida yoʻl harakatini tashkil etish markazining FUNKSIYALARI
3-ILOVA
Toshkent shahrida yoʻl harakatini tashkil etish markazining HUQUQLARI VA VAKOLATLARI
4-ILOVA
Toshkent shahrida yoʻl harakatini tashkil etish markazi tomonidan yagona buyurtmachi funksiyasi bajariladigan ishlar ROʻYXATI
5-ILOVA
Vazirlik va idoralarning Toshkent shahrida yoʻl harakatini tashkil etish markaziga oʻtkaziladigan vakolatlari ROʻYXATI *
6-ILOVA
Vazirlik, idora va tashkilotlarning Intellektual transport tizimiga integratsiya qilinadigan axborot tizimlari ROʻYXATI
7-ILOVA
Toshkent shahar hokimligining yoʻl va transport infratuzilmasini rivojlantirish jamgʻarmasi mablagʻlarini shakllantirish MANBALARI
8-ILOVA
Toshkent shahar hokimligining yoʻl va transport infratuzilmasini rivojlantirish jamgʻarmasi mablagʻlaridan foydalanish YOʻNALISHLARI
9-ILOVA
Toshkent shahrida transportni boshqarishning samarali tizimini yaratish boʻyicha “YOʻL XARITASI”
10-ILOVA
Toshkent shahrida yoʻl harakatini tashkil etish boʻyicha idoralararo ishchi komissiya TARKIBI
Oʻzbekiston Respublikasi Prezidentining qarori, 04.12.2025 yildagi PQ-368-son
Oʻzbekiston Respublikasi Prezidentining
qarori
Toshkent shahrida transport tizimi boshqaruvini takomillashtirish hamda tirbandliklarning oldini olishga qaratilgan qoʻshimcha chora-tadbirlar toʻgʻrisida
Toshkent shahrida transport tizimi boshqaruvini takomillashtirish, yoʻl harakati ishtirokchilarining qulay va xavfsiz harakatlanishini taʼminlash, shuningdek, yoʻllarda tirbandliklarning oldini olish boʻyicha taʼsirchan mexanizmlarni amaliyotga tatbiq etish maqsadida qaror qilaman:
I. Maqsadlar
1. Quyidagilar Toshkent shahrida transport tizimi boshqaruvini takomillashtirish hamda tirbandliklarning oldini olish boʻyicha ustuvor yoʻnalishlar etib belgilansin:
(a) ilmiy yondashuv, ilgʻor xorijiy tajriba va raqamli texnologiyalarni qoʻllagan holda Toshkent shahrida yoʻl harakatini tashkil etishning zamonaviy texnik yechimlarini ishlab chiqish orqali transport oqimini samarali boshqarish va tirbandlikning oldini olishga qaratilgan chora-tadbirlarni amalga oshirish;
(b) Toshkent shahrining transport infratuzilmasini rivojlantirish loyihalarini ishlab chiqish va amaliyotga joriy etish;
(v) jamoat transporti harakatini tashkil etish va tartibga solish, uning jozibadorligini oshirish;
(g) Toshkent shahri koʻchalarida yoʻl harakatini tashkil etishning texnik vositalarini oʻrnatish, almashtirish, saqlash va ularga texnik xizmat koʻrsatish ishlarini amalga oshirish, shuningdek, ushbu ishlarga autsorsing asosida xususiy sektorni jalb qilish;
(d) yoʻl harakati ishtirokchilarining transport madaniyatini oshirish va yoʻl harakati qoidalariga rioya etilishini taʼminlashga qaratilgan targʻibot ishlarini amalga oshirish.
2. Quyidagilarni nazarda tutuvchi Toshkent shahri transport tizimini 2030-yilgacha rivojlantirishning maqsadli koʻrsatkichlari
1-ilovaga
muvofiq tasdiqlansin:
(a) aholining jamoat transportidan foydalanish darajasini 60 foizga yetkazish;
(b) elektrobuslarning jamoat transportidagi ulushini 50 foizga yetkazish;
(v) avtobusning oʻrtacha harakat tezligini 18 km soatdan 24 km soatga yetkazish;
(g) metropoliten tarmogʻi uzunligini 103 kmga yetkazish;
(d) Toshkent shahridagi 1000 km avtomobil yoʻllarini taʼmirlash ishlarini tashkil etish;
(j) transport vositalari uchun 150 ming oʻrinli toʻxtab turish joylarini tashkil etish;
(z) 16 ta yoʻl oʻtkazgich va tonnellar barpo etish;
(i) 2 600 ta avtobus bekatlarini namunaviy loyiha asosida rekonstruksiya qilish;
(k) yagona boshqaruv tizimiga ega intellektual svetoforlar bilan jihozlangan “aqlli” chorrahalar sonini 700 taga yetkazish;
(l) 200 km piyodalar yoʻlagi va 170 km velosipedlar uchun maxsus yoʻlaklar tashkil etish.
II. Toshkent shahrida transport tizimini samarali boshqarishni tashkil etish
3. Toshkent shahar hokimligi, Transport vazirligi va Ichki ishlar vazirligining masʼuliyati cheklangan jamiyat shaklidagi Toshkent shahrida yoʻl harakatini tashkil etish markazini (keyingi oʻrinlarda — Markaz) tashkil qilish toʻgʻrisidagi taklifi maʼqullansin.
4. Toshkent shahar hokimligi ikki hafta muddatda:
(a) Adliya vazirligi bilan birgalikda Markazni belgilangan tartibda davlat roʻyxatidan oʻtkazishni taʼminlasin;
(b) Markazni Toshkent shahri Islom Karimov koʻchasi 51a-uy manzilidagi Toshkent shahar hokimligining binosiga bepul foydalanish huquqi asosida joylashtirsin;
(v) Markaz faoliyatini tashkil etish uchun zarur boʻlgan mebel, kompyuter texnikasi va boshqa asbob-uskunalar bilan taʼminlash choralarini koʻrsin.
5. Quyidagilar Markazning asosiy vazifalari etib belgilansin:
(a) zamonaviy raqamli va “yashil” texnologiyalarni qoʻllash orqali Toshkent shahrida transport, yoʻlovchi va piyodalar oqimlarini uzluksiz monitoring qilish asosida yoʻl harakatini tashkil etish, boshqarish va xavfsizlikni taʼminlash, shuningdek, tirbandliklarning oldini olish ishlarini samarali amalga oshirish;
(b) ilgʻor xalqaro tajribaga asoslangan shahar avtomobil yoʻllari tarmogʻi, koʻchalar va transport infratuzilmasini rivojlantirish sohasida normativ-huquqiy hujjatlarni ishlab chiqish, amaliyotga tatbiq etish va samaradorligini baholash;
(v) yoʻl va transport sohalaridagi barcha obyektlar hamda jarayonlar toʻgʻrisidagi yagona maʼlumotlar bazasini, shu jumladan, Toshkent shahrining transport master rejasini yaratish va ular asosida shahar yoʻl-transport infratuzilmasini rivojlantirish;
(g) eng yaxshi xalqaro amaliyotlarni qoʻllagan holda yoʻl va transport sohalari bilan bogʻliq boʻlgan barcha muassasa va tashkilotlar faoliyatini muvofiqlashtirish;
(d) jamoat transporti jozibadorligini oshirish, shaxsiy avtotransport vositalaridan foydalanishni kamaytirish va aholi mikromobilligini qoʻllab-quvvatlash orqali ekologik vaziyatni yaxshilash;
(j) yoʻl va transport sohasiga xususiy sektorni keng jalb qilish, investitsiya hamda davlat-xususiy sheriklik loyihalarini amalga oshirish;
(z) yoʻl-qurilish, obodonlashtirish va kommunal xizmat koʻrsatish korxonalari maxsus texnikalari harakatlanishi, bajargan ishlari toʻgʻrisida va boshqa maʼlumotlarni Toshkent shahrining intellektual transport tizimiga integratsiya qilish va tahlil qilish orqali transport ishlari bajarilishi ustidan nazoratni amalga oshirish hisobiga budjet mablagʻlari sarflanishi samaradorligini oshirish;
(i) yoʻl harakati ishtirokchilarining transport madaniyatini oshirish, yoʻl harakati qoidalariga rioya etilishini taʼminlash, shuningdek, yoʻl-transport hodisalari profilaktikasiga doir boshqa tadbirlarni amalga oshirishga yoʻnaltirilgan targʻibot ishlarini olib borish;
(k) hududlardan kirib keladigan asosiy avtomobil yoʻllaridagi jamoat transporti bosh bekatlari (avtobus va metro) kesishmalarida transport vositalarining koʻp qavatli toʻxtab turish joylarini tashkil qilish;
(l) Toshkent shahri koʻchalarida transport vositalarining yoʻlboʻyi pulli toʻxtab turish joylarini tashkil etish va tartibga keltirishga koʻmaklashish;
(m) Toshkent shahri yerusti metro liniyalari hamda yoʻl oʻtkazgichlari ostida, xavfsizlik talablariga rioya qilgan holda, transport vositalarining toʻxtab turish joylarini tashkil qilish.
6. Quyidagilar:
(a) Toshkent shahrida yoʻl harakatini tashkil etish markazining funksiyalari
2-ilovaga
muvofiq;
(b) Toshkent shahrida yoʻl harakatini tashkil etish markazining huquqlari va vakolatlari
3-ilovaga
muvofiq;
(v) Toshkent shahrida yoʻl harakatini tashkil etish markazi tomonidan yagona buyurtmachi funksiyasi bajariladigan ishlar roʻyxati
4-ilovaga
muvofiq tasdiqlansin.
7. Toshkent shahar hokimligi, Transport vazirligi, Ichki ishlar vazirligi, Iqtisodiyot va moliya vazirligining quyidagi takliflari maʼqullansin:
(a) vazirlik va idoralarning
5-ilovada
koʻrsatilgan vakolatlarini 2028-yil 31-dekabrgacha boʻlgan muddatga huquqiy eksperiment tariqasida Markazga oʻtkazish;
(b) Toshkent shahar Ichki ishlar bosh boshqarmasi Jamoat xavfsizligi xizmati Yoʻl harakati xavfsizligi boshqarmasi huzuridagi ixtisoslashtirilgan montaj qilish va foydalanish boshqarmasining amaldagi moliyalashtirish tartibini 2026-yil 1-iyulga qadar saqlab qolgan holda uning ijro etuvchi organi vakolatlarini Markazga oʻtkazish. Bunda Toshkent shahar hokimligi mazkur bandga muvofiq Markazga oʻtkazilayotgan boshqarma muassisi vakolatiga kiritilgan masalalar boʻyicha qarorlar qabul qilish huquqiga ega.
8. Belgilab qoʻyilsinki, quyidagilar Markaz bilan kelishilgan holda amalga oshiriladi:
(a) jamoat transporti infratuzilmasi obyektlari va transport vositalariga reklama va axborot obyektlari (konstruksiyalari) hamda boshqa reklama vositalarini dizayn-kodga muvofiq joylashtirish. Bunda Markaz bilan kelishish doirasida toʻlov amalga oshirilmaydi;
(b) shahardagi yoʻl harakatiga taʼsiri yuzasidan koʻpriklar va yoʻl oʻtkazgichlar, yoʻllar, koʻchalar, temir yoʻl kesishmalari, shuningdek, yerusti yoʻlovchi transporti bekatlari, transport vositalarining vaqtinchalik va doimiy toʻxtab turish joylari hamda yoʻlboʻyi mintaqasida joylashgan avtomobillarga yonilgʻi quyish shoxobchalari, elektromobillar uchun quvvatlash stansiyalari, reklama hamda boshqa konstruksiyalarni joylashtirish obyektlarini qurish, rekonstruksiya qilish hamda mukammal taʼmirlash loyihalari.
9. Shunday tartib oʻrnatilsinki, unga muvofiq Toshkent shahrida:
(a) 2026-yil 1-apreldan boshlab:
(i) huquqiy eksperiment doirasida mahalliy budjet mablagʻlari hisobidan yuridik va jismoniy shaxslarga ularning buyurtmanomalari (buyurtmalari) yoki tashishning boshqa shartnomalari boʻyicha yoʻlovchilar hamda bagajni tashishda, obodonlashtirish va koʻkalamzorlashtirishda transport ishlarini bajarish yuzasidan davlat buyurtmachilarining pudratchilar bilan tuziladigan shartnomalarida transport ishlarini bajarish uchun foydalaniladigan transport vositalarini navigatsiya-aloqa qurilmalari va datchiklar bilan jihozlash hamda ularni intellektual transport tizimiga ulash sharti kiritiladi;
(ii) jismoniy va yuridik shaxslar tomonidan yoʻllar, yoʻlaklar va boshqa yoʻl infratuzilmasi obyektlarida qurilish ishlarini olib borish, yoʻl obyektini har qanday koʻrinishda taʼmirlash, buzish, qazish, oʻzgartirish yoki rekonstruksiya qilishga ruxsatnoma belgilangan tartibda Markaz tomonidan beriladi. Bunda ruxsatnoma berish tartibi va toʻlov miqdori Xalq deputatlari Toshkent shahar kengashi tomonidan belgilanadi;
(iii) jamoat transportida tashish xizmatlarini koʻrsatuvchi tashuvchilar tomonidan oʻzlari foydalanayotgan axborot tizimlarini Markaz tomonidan tasdiqlangan reglamentga muvofiq intellektual transport tizimiga integratsiya qilish choralari koʻriladi;
(b) 2026-yil 1-sentabrdan boshlab mazkur bandning
“a” kichik bandida
nazarda tutilgan davlat buyurtmachilari pudratchilar bilan tuziladigan shartnomalar boʻyicha transport ishlarini qabul qilish va unga haq toʻlash bajarilgan ishlar hajmi Markaz tomonidan tasdiqlanganidan soʻng amalga oshiriladi, bundan brutto shartnomalari mustasno. Bunda davlat buyurtmachilari Markaz bilan toʻgʻridan-toʻgʻri shartnomalar tuzishiga yoʻl qoʻyiladi.
10. Toshkent shahar hokimligi Transport vazirligi hamda Ichki ishlar vazirligi bilan birgalikda 2028-yil 1-dekabrga qadar mazkur qarorga asosan amalga oshiriladigan huquqiy eksperiment natijalaridan kelib chiqib, uning ijobiy va salbiy jihatlarini inobatga olgan holda Vazirlar Mahkamasiga takliflar kiritsin.
III. Axborot tizimlarini joriy etish va raqamlashtirish
11. Raqamli texnologiyalar vazirligi tomonidan Toshkent shahrining transport va yoʻl infratuzilmasini boshqarishning zamonaviy axborot texnologiyalari bilan integratsiyalashgan, quyidagilarni nazarda tutuvchi intellektual transport tizimi ishlab chiqilayotganligi maʼlumot uchun qabul qilinsin:
(a) videokuzatuv vositalari va sensorlardan foydalangan holda transport, piyoda va yoʻlovchi oqimlari toʻgʻrisida maʼlumotlar yigʻish;
(b) transport va piyoda (jumladan, individual harakatlanish vositalari) oqimlarini tahlil qilish asosida svetofor obyektlarini boshqarish, shu jumladan, svetofor fazalarini avtomatik tarzda moslashtirish;
(v) agar harakat jadvalidan chetga chiqilsa, maxsus (tez yordam, yongʻin xavfsizligi xizmati, yoʻl-patrul xizmati) va jamoat transporti vositalari harakatining ustuvorligini taʼminlash;
(g) avtotransport vositalari, shu jumladan, maxsus texnikalar harakatini monitoring qilish, qurilish hamda maxsus texnikalarning maxsus mexanizmlari ishini nazorat qilish;
(d)
6-ilovada
koʻrsatilgan tashqi axborot tizimlaridan maʼlumotlarni qabul qilish va qayta ishlash;
(j) yuk tashish karkasi qoidalariga soʻzsiz rioya etilishini taʼminlash maqsadida transport vositalarining ogʻirlik va hajm koʻrsatkichlarini nazorat qilish;
(z) intellektual transport tizimini Ekologiya va iqlim oʻzgarishi milliy qoʻmitasining Situatsion markaziga integratsiya qilish hamda avtotransport vositalarining normativlarga mosligi darajasini avtomatik baholash tizimi yordamida ekologik toifasi hududning ekologik zonasiga muvofiq boʻlmagan avtotransport vositalarini aniqlash tizimini yoʻlga qoʻyish;
(i) yoʻl-transport hodisasi xavfi yuqori boʻlgan hududlarni aniqlash, ular boʻyicha tavsiyalar ishlab chiqish va boshqalar.
12. Belgilansinki, Markaz Raqamli texnologiyalar vazirligi tomonidan Toshkent shahrida yaratilayotgan intellektual transport tizimini ishlab chiqish boʻyicha texnik buyurtmachi va uning operatori hisoblanadi, tizimni amaliyotga tatbiq etadi va ekspluatatsiya qiladi.
13. Toshkent shahar hokimligi:
(a) 2026-yil 1-mayga qadar intellektual transport tizimini ishlab chiqish uchun texnik topshiriq Markaz tomonidan Raqamli texnologiyalar vazirligiga taqdim qilinishini;
(b) 2027-yil 1-martga qadar intellektual transport tizimi dasturiy taʼminoti (tizimlari bilan birga) Toshkent shahar hokimligining yoʻl va transport infratuzilmasini rivojlantirish jamgʻarmasi mablagʻlari hisobidan uni qoʻshimcha jihozlagan holda Toshkent shahri vaziyatlar markazining server quvvatlariga joylashtirilishini;
(v) 2026-yil 1-sentabrga qadar Toshkent shahrining transport master rejasini ishlab chiqish va amaliyotga joriy etish, jumladan, yoʻl va transport infratuzilmasini rivojlantirish, avtomobil yoʻllari, koʻpriklar va boshqa infratuzilma obyektlarini qurish hamda modernizatsiya qilish, shuningdek, shaharda yoʻl harakati samaradorligi va xavfsizligini oshirish boʻyicha tavsiyalar tayyorlashni taʼminlasin.
14. Raqamli texnologiyalar vazirligi:
(a) 2027-yil 1-fevralga qadar texnik topshiriqqa muvofiq intellektual transport tizimi ishlab chiqilishi, foydalanish uchun funksional buyurtmachiga topshirilishini;
(b) vazirlik, idora va tashkilotlarning mazkur qarorga
6-ilovaga
muvofiq axborot tizimlari intellektual transport tizimiga integratsiya qilinishini taʼminlasin.
15. Toshkent shahar hokimligining quyidagilarni nazarda tutuvchi “Qulay muhit” va “Hokimiyat monitori” axborot tizimlarini yaratish toʻgʻrisidagi taklifi maʼqullansin:
(a) maʼmuriy videokuzatuv tizimlari orqali:
(i) obodonlashtirish va qattiq maishiy chiqindilar bilan bogʻliq ishlarni amalga oshirish sohasidagi qonunbuzilishlarni avtomatik qayd etish;
(ii) obodonlashtirish jarayonlarini, shu jumladan, maxsus texnikalar hamda kommunal xizmatlar, boshqaruv servis kompaniyalari ishlarini avtomatik tarzda boshqarish va nazorat qilish;
(iii) tozalash, obodonlashtirish va koʻkalamzorlashtirish ishlari rejalarining shakllantirilishini hamda bajarilgan ishlar hajmlarini avtomatik tarzda tasdiqlash;
(iv) mahalla hududida giyohvand moddalar tarqatilishining oldini olishga koʻmaklashish;
(b) raqamli videodomofon tizimlari orqali:
(i) turar joy binolari atrofini nazorat qilish;
(ii) aholini tezkor xabardor qilish va toʻgʻridan-toʻgʻri qayta aloqa oʻrnatish;
(iii) kommunal xizmatlar hamda boshqaruv kompaniyalari faoliyati shaffofligini taʼminlash, mavjud muammolarni tezkor hal qilish hisobiga aholiga koʻrsatilayotgan xizmatlar sifatini oshirish;
(v) dispetcherlik markazini oʻz ichiga oluvchi yagona shahar platformasi orqali:
(i) mahallalar hududidagi holatni tezkor monitoring qilish va hududlarga xizmat koʻrsatilishi ustidan nazorat qilish;
(ii) katta hajmdagi maʼlumotlar bazasi (“Big Data”) tahlili va sunʼiy intellekt texnologiyalaridan foydalanish hisobiga obodonlashtirish sohasini boshqarish sifatini oshirish;
(iii) mahallalar va boshqaruv kompaniyalari reytingini yuritish.
IV. Moliyaviy resurslar
16. Belgilansinki:
(a) Markaz ustav kapitalidagi 100 foiz ulush Toshkent shahar hokimligiga tegishli boʻladi;
(b) Markaz ustav kapitalining dastlabki miqdori 90 milliard soʻmni tashkil etadi, shundan:
(i) 50 milliard soʻmi Oʻzbekiston Respublikasi respublika budjeti mablagʻlari hisobidan Toshkent shahar mahalliy budjetiga bir yillik muddatga taqdim etiladigan ssuda;
(ii) 40 milliard soʻmi Toshkent shahrini rivojlantirish jamgʻarmasi mablagʻlari hisobidan shakllantiriladi.
17. Toshkent shahrida yoʻl va transport infratuzilmasini rivojlantirish va yoʻl harakatini samarali tashkil etishga doir chora-tadbirlarni moliyalashtirish maqsadida yuridik shaxs tashkil qilmagan holda Toshkent shahar hokimligining yoʻl va transport infratuzilmasini rivojlantirish jamgʻarmasi (keyingi oʻrinlarda — Jamgʻarma) tashkil etilsin va Markazga topshiriq shartnomasi asosida uning mablagʻlarini boshqarish huquqi berilsin.
18. Jamgʻarma mablagʻlarini shakllantirish manbalari hamda foydalanish yoʻnalishlari
7-
va
8-ilovalarga
muvofiq tasdiqlansin.
19. Belgilansinki:
(a) Markaz Iqtisodiyot va moliya vazirligi bilan kelishgan holda Jamgʻarma xarajatlarining yillik konsolidatsiyalashgan smetasini tasdiqlaydi;
(b) jarimalar va majburiy yigʻimlar hisobidan Jamgʻarmaga kelib tushgan mablagʻlar toʻligʻicha Jamgʻarmaning daromadlari hisoblanib, Oʻzbekiston Respublikasining respublika budjetiga oʻtkazilmaydi;
(v) Jamgʻarma mablagʻlari Markazga uning zimmasiga yuklangan funksiya va vakolatlarni bajarish uchun konsolidatsiyalashgan smetaga muvofiq Markaz mol-mulkiga mablagʻ kiritish tartibida, uning ustav kapitalini oshirmagan holda ajratiladi;
(g) 2027-yil 1-yanvardan boshlab har yili 1-iyulga qadar Markaz rahbari tomonidan Xalq deputatlari Toshkent shahar kengashiga Jamgʻarma mablagʻlaridan foydalanganlik yuzasidan hisobot berib boriladi.
20. Shunday tartib oʻrnatilsinki, unga muvofiq:
(a) tijorat banklarida Markaz hisobvaraqlari ochiladi;
(b) Jamgʻarmaning hisobvaraqlari Iqtisodiyot va moliya vazirligi huzuridagi Gʻaznachilik xizmati qoʻmitasida ochiladi;
(v) Jamgʻarma va Markaz mablagʻlarini Toshkent shahar hokimligi majburiyatlari boʻyicha ijro hujjatlari va inkasso topshiriqnomasi asosida undirishga yoʻl qoʻyilmaydi;
(g) Markazga uning zimmasiga yuklangan vazifalarni bajarish va funksiyalarni amalga oshirish uchun begʻaraz oʻtkaziladigan Jamgʻarma mablagʻlari soliqqa tortish obyekti hisoblanmaydi.
21. Iqtisodiyot va moliya vazirligi Toshkent shahar hokimligi bilan birgalikda uch oy muddatda Jamgʻarma mablagʻlaridan foydalanish boʻyicha tartibotlarni soddalashtirishga doir tegishli hujjatlarga oʻzgartirishlar kiritsin.
V. Tashkiliy tadbirlar
22. Toshkent shahrida transportni boshqarishning samarali tizimini yaratish boʻyicha “yoʻl xaritasi”
9-ilovaga
muvofiq tasdiqlansin.
23. Toshkent shahrida yoʻl harakatini tashkil etish boʻyicha idoralararo ishchi komissiya
10-ilovaga
muvofiq tarkibda tuzilsin. Idoralararo ishchi komissiya (Sh. Umurzakov) zimmasiga Markaz faoliyati samarali tashkil etilishi hamda manfaatdor vazirlik, idora va tashkilotlar faoliyatini muvofiqlashtirish yoʻli bilan uning zimmasiga yuklangan vazifalar bajarilishida yuzaga keladigan muammolarni tezkor hal qilish vazifasi yuklatilsin.
24. Toshkent shahar hokimligi tarkibiy tuzilmasiga hokimning transport va yoʻl infratuzilmasi masalalari boʻyicha oʻrinbosari lavozimi kiritilsin, shuningdek, boshqaruv xodimlarining umumiy cheklangan soni 5 shtat birligidan iborat boʻlgan Transport tizimini samarali tashkil etishni taʼminlash kotibiyati shakllantirilsin. Ushbu shtat birliklari Toshkent shahrining mahalliy budjeti hisobidan moliyalashtirilishi belgilansin.
25. Toshkent shahar hokimligi masʼul vazirlik va idoralar bilan birgalikda uch oy muddatda Maʼmuriy javobgarlik toʻgʻrisidagi kodeksga quyidagilarni nazarda tutuvchi oʻzgartirish va qoʻshimchalarni kiritish boʻyicha qonun loyihasini belgilangan tartibda Vazirlar Mahkamasiga kiritsin:
(a) obodonlashtirish, koʻkalamzorlashtirish va qattiq maishiy chiqindilar bilan bogʻliq ishlarni amalga oshirish sohasidagi qoidabuzarlikni (ushbu qoidabuzarlik avtomatlashtirilgan foto va video qayd etish vositalari orqali qayd etilgan taqdirda) sodir etganlik uchun maʼmuriy javobgarlik belgilash;
(b) xalqaro tajriba asosida, mayda qoidabuzarlik sodir etganlik uchun jarimalar miqdorlarini kamaytirgan holda, obodonlashtirish, koʻkalamzorlashtirish va qattiq maishiy chiqindilar bilan bogʻliq qoidabuzarliklar turlarini kengaytirish.
26. Iqtisodiyot va moliya vazirligi Transport vazirligi, Favqulodda vaziyatlar vazirligi, Oʻzbekiston texnik jihatdan tartibga solish agentligi, boshqa manfaatdor vazirlik va idoralar bilan birgalikda 2026-yil 1-fevralga qadar yoʻl-transport hodisalari salbiy oqibatlarini kamaytirishga qaratilgan, sunʼiy yoʻldosh navigatsiyasi texnologiyalaridan foydalangan holda “oltin soat” tamoyili asosida shoshilinch choralar koʻrish tizimini yaratish va joriy qilish boʻyicha Vazirlar Mahkamasiga taklif kiritsin.
27. Toshkent shahar hokimligi Transport vazirligi, Ichki ishlar vazirligi va Adliya vazirligi bilan birgalikda uch oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin.
28. Mazkur qarorning ijrosini samarali tashkil qilishga masʼul va shaxsiy javobgar etib transport vaziri I.R. Maxkamov va Toshkent shahar hokimi Sh.B. Umurzoqov belgilansin.
29. Qaror ijrosini nazorat qilish, ijro uchun masʼul tashkilotlar faoliyatini muvofiqlashtirish Oʻzbekiston Respublikasi Bosh vaziri A.N. Aripov zimmasiga yuklansin.
Oʻzbekiston Respublikasi Prezidenti Sh. MIRZIYOYEV
Toshkent sh.,
2025-yil 4-dekabr,
PQ-368-son
Oʻzbekiston Respublikasi Prezidentining 2025-yil 4-dekabrdagi PQ-368-son
qaroriga
1-ILOVA
Toshkent shahri transport tizimini 2030-yilgacha rivojlantirishning
MAQSADLI KOʻRSATKICHLARI
T/r
Koʻrsatkichlar nomi
Oʻlchov birligi
2026-yil
2027-yil
2028-yil
2029-yil
2030-yil
1.
Aholining jamoat transportidan foydalanish darajasi
foiz
2.
Elektrobuslarning jamoat transportidagi ulushi
foiz
3.
Avtobuslarning oʻrtacha harakat tezligi
km/soat
4.
Metropoliten tarmogʻi uzunligi
km
5.
Toshkent shahridagi avtomobil yoʻllarini taʼmirlash
km
6.
Transport vositalari uchun toʻxtab turish joylarini tashkil etish
ming ta
7.
Yoʻl oʻtkazgich va tonnellar barpo etish
ta
8.
Avtobus bekatlarini rekonstruksiya qilish
ta
9.
Yagona boshqaruv tizimiga ega intellektual svetoforlar bilan jihozlangan
aqlli chorrahalar tashkil etish
ta
10.
Piyodalar uchun maxsus yoʻlaklar tashkil etish
km
11.
velosipedlar uchun maxsus yoʻlaklar tashkil etish
km
Oʻzbekiston Respublikasi Prezidentining 2025-yil 4-dekabrdagi PQ-368-son
qaroriga
2-ILOVA
Toshkent shahrida yoʻl harakatini tashkil etish markazining
FUNKSIYALARI
1. Transport, yoʻlovchi va piyodalar oqimlari parametrlarini, yoʻl shart-sharoitlarini, yoʻl harakatining mavjud tashkiliy holatini, avtomobil transportining ekologik zarari parametrlarini, transport sohasiga “yashil” instrumentlarni joriy qilish statistikasini, yoʻl-transport hodisalarini, transport vositalarining doimiy va vaqtinchalik toʻxtab turish hamda saqlash joylariga doir maʼlumotlarni, yagona maʼlumotlar bazasini shakllantirishni oʻz ichiga olgan yoʻl harakati toʻgʻrisidagi maʼlumotlarni yigʻish.
2. Mavjud transport oqimlari, yoʻl harakatini tashkil qilish sxemalari va strategiyalarini baholash.
3. Toshkent shahrining transport master rejasini ishlab chiqish va aktuallashtirib borish, shu jumladan, shahar yoʻl va transport infratuzilmasini rivojlantirish, avtomobil yoʻllarini, koʻpriklarni, boshqa infratuzilma obyektlarini qurish hamda modernizatsiya qilish, yoʻl harakati samaradorligi va xavfsizligini oshirishga doir tavsiyalarni ishlab chiqish.
4. Ilmiy yondashuv asosida ishlab chiqilgan yoʻl harakatini tashkil qilish sxemalarini, yoʻl va transport infratuzilmasi obyektlarini qurish va modernizatsiya qilish hamda yoʻl harakatini tashkil qilish loyihalarini virtual sinovdan oʻtkazish maqsadida shahar transport, yoʻlovchi va piyodalar oqimlarini matematik modellashtirish.
5. Yoʻl va transport infratuzilmasi obyektlaridan samarali foydalanish maqsadida quyidagilarni ishlab chiqish, amalga oshirish va aktuallashtirib borish:
svetofor obyektlari ishlarini tartibga solishni oʻz ichiga olgan yoʻl harakatini tashkil qilish sxemalari va loyihalari;
individual harakatlanish vositalari harakati hamda ularni vaqtinchalik joylashtirish infratuzilmasini, piyodalar yoʻlaklarini oʻz ichiga olgan koʻchalarni obodonlashtirish rejalari va dasturlari;
yuk tashish, ekologik va jamoat transporti tezligi karkaslari qoidalari;
transport vositalarining toʻxtab turish joylarini rivojlantirish konsepsiyasi.
6. Yoʻl harakatini tashkil etishning texnik vositalarini oʻrnatish, saqlash, ekspluatatsiya qilish va joriy taʼmirlash boʻyicha texnik siyosatni belgilash va amalga oshirish.
7. Toshkent shahri hududida quyidagi ishlarni amalga oshirish uchun tegishli tashkilotlar faoliyatini muvofiqlashtirish:
transport master rejasi asosida yoʻl harakatini tashkil etish;
yoʻllar, yoʻl kesishmalari, koʻpriklar va boshqa transport infratuzilmasi obyektlarini, yoʻl harakatiga taʼsir koʻrsatuvchi muhandislik-kommunikatsiya tarmoqlarini, aloqa uskunalarini loyihalashtirish, qurish, taʼmirlash hamda rekonstruksiya qilish, hududlarni obodonlashtirish ishlarini rejalashtirish;
intellektual transport tizimi vositasida yoʻl harakatining avtomatlashtirilgan boshqaruvini amalga oshirish.
8. Toshkent shahri hududidagi transport vositalarining toʻxtab turish joylari reyestrini yuritish.
9. Yoʻl harakatini tashkil etishning texnik vositalari dislokatsiyasi va texnik hujjatlarini yuritish hamda ularning muvofiqligi va texnik holatini nazorat qilib borish.
10. Yoʻl harakatini tashkil etish, yoʻllar, koʻchalar, jamoat transporti yoʻnalishidagi yoʻllarni qurish va rekonstruksiya qilish, jamoat transporti bekatlarini, transport vositalari toʻxtab turish joylarini belgilash, yoʻl harakatiga taʼsir qiladigan reklama va boshqa konstruksiyalarni joylashtirish loyihalarini kelishish va oʻrnatish.
11. Toshkent shahrida yoʻl va transport infratuzilmasini rivojlantirish hamda yoʻl harakatini tashkil etishda dizayn-kod ishlab chiqilishida ishtirok etish.
12. Transport sohasidagi davlat-xususiy sheriklik loyihalarini, toʻxtab turish joylarini tashkil etishga doir normativ-huquqiy va texnik tartibga solish hujjatlari hamda yoʻriqnomalarni ishlab chiqishda ishtirok etish.
13. Quyidagilarni:
avtomobil yoʻllari, transport infratuzilmasi obyektlari, yoʻl harakatini tashkil etishning texnik vositalari, jamoat transporti bekatlari holatini;
transport vositalari va individual harakatlanish vositalarining toʻxtab turish joylarini tashkil etish meʼyorlariga rioya etilishini;
davlat buyurtmachilari bilan tuzilgan shartnomalar doirasida pudrat tashkilotlari tomonidan kommunal va boshqa maxsus texnika hamda transport ishlari bajarilishini;
yoʻl harakatini tashkil etishning texnik vositalari oʻrnatilishini nazorat qilish.
14. Yoʻl harakatini tashkil etish, yoʻl va transport infratuzilmasini rivojlantirish sohasidagi tadqiqotlarni oʻtkazish, shu jumladan, ushbu jarayonga yuqori malakali xorijiy ekspertlarni jalb qilish.
15. Toshkent shahrida transport va yoʻl infratuzilmasiga doir xalqaro, tashqi iqtisodiy va hududlararo hamkorlikni amalga oshirishda ishtirok etish.
16. Markazga yuklatilgan vazifa va vakolatlar doirasidagi boshqa funksiyalarni bajarish.
Oʻzbekiston Respublikasi Prezidentining 2025-yil 4-dekabrdagi PQ-368-son
qaroriga
3-ILOVA
Toshkent shahrida yoʻl harakatini tashkil etish markazining
HUQUQLARI VA VAKOLATLARI
1. Vazirliklar, Toshkent shahri va Toshkent viloyati davlat hokimiyati organlari, yoʻlovchi tashuvchi korxonalari, elektromobillar uchun quvvatlash stansiyalari, transport vositalarining vaqtinchalik va doimiy toʻxtab turish joylari, individual harakatlanish (mikromobil) vositalarining qisqa muddatli ijarasi operatorlari, boshqaruvchi kompaniyalar va muassasalardan maʼlumotlarni olish.
2. Quyidagilarni:
(a) yoʻl harakatini tashkil etish loyihalarini;
(b) transport infratuzilmasi obyektlarini, shu jumladan, transport vositalari pulli toʻxtab turish va toʻxtash joylarini tashkil qilishning hududiy zonalarini, elektromobillar uchun quvvatlash stansiyalarini, individual harakatlanish vositalari uchun toʻxtash joylarini joylashtirish sxemalarini (joylarini);
(v) yoʻl harakati qoidalari buzilishini, obodonlashtirish, koʻkalamzorlashtirish va ekologiya sohalaridagi qonunbuzilishlarni foto va video vositalarida qayd etish majmualari hamda intellektual transport tizimi uskunalarining joylashish nuqtalarini;
(g) yerusti shahar yoʻlovchi transporti tashuvchilari tomonidan tashish xizmatlari toʻgʻrisidagi axborotni intellektual transport tizimiga integratsiya qilish va kiritish reglamentini tasdiqlash.
3. Quyidagilarni:
(a) avtomobil yoʻllarining ayrim uchastkalarida harakat tezligi rejimini;
(b) ayrim turdagi transport vositalarining, shu jumladan, yuk transporti vositalarining harakatiga cheklovlar oʻrnatish.
4. Yoʻl-transport infratuzilmasi obyektlarida (umumfoydalanishdagi yoʻllardan tashqari), muhandislik-kommunikatsiya va aloqa tarmoqlarida davlat organlari va tashkilotlar tomonidan amalga oshiriladigan taʼmirlash hamda boshqa, jumladan, obodonlashtirish ishlarini bajarishga ruxsatnoma berish.
5. Yuk tashish karkasi qoidalariga soʻzsiz rioya etilishini taʼminlash maqsadida transport vositalarining ogʻirlik va hajm koʻrsatkichlarini nazorat qilish.
6. Toshkent shahri transport master rejasini, transport makromodelini, yuk tashish karkasi qoidalarini va yoʻl harakatini tashkil etish loyihalarini ishlab chiqishga toʻgʻridan-toʻgʻri shartnomalar tuzish.
7. Foto va video qayd etish vositalari orqali tegishli joylashuv nuqtalarida qayd etiladigan yoʻl harakati qoidalari buzilishlarining roʻyxatiga hamda ushbu qoidabuzarliklar yuzasidan jarimalar miqdorlariga oʻzgartirishlar kiritish boʻyicha takliflarni tegishli organlarga kiritish.
8. Foto va video qayd etish vositalari orqali aniqlanishi mumkin boʻlgan yoʻl harakati qoidalari buzilishlarining roʻyxati doirasida tegishli joylashuv nuqtalarida qayd etiladigan qoidabuzarliklar roʻyxatini belgilash.
9. Yoʻl harakatini tashkil etish boʻyicha yuzaga keladigan salbiy holatlarni bartaraf etish yuzasidan yoʻl va transport infratuzilmasi obyektlarida ishlarni bajaruvchi, shuningdek, transport sohasida xizmatlar koʻrsatuvchi tegishli tashkilotlarga bajarilishi majburiy boʻlgan taqdimnomalarni kiritish.
10. Shaharda tirbandliklarni kamaytirish va yoʻl harakatini samarali tashkil etishga doir majburiyatlarni lozim darajada bajarmaganligi uchun javobgar boʻlgan tashkilotlar vakillarini intizomiy javobgarlikka tortish toʻgʻrisidagi tegishli tashkilotlar rahbarlariga takliflar kiritish.
11. Yoʻl va transport infratuzilmasi qismlari boʻlgan obyektlarda (temir yoʻl va aviatsiya obyektlaridan tashqari), yoʻl boʻyi mintaqasida joylashgan hamda unga bevosita tutashgan yer uchastkalarida, shuningdek, transport vositalarining toʻxtab turish joylari, jamoat transporti bekatlari va savdo avtomatlarini (vending) tashkil etish va foydalanishni oʻz ichiga olgan davlat-xususiy sheriklik loyihalarida davlat sherigi funksiyasini bajarish.
12. Xalqaro moliya institutlari va xorijiy hukumat moliya tashkilotlari hamda boshqa tashkilotlar tomonidan taqdim etilayotgan mablagʻlar hisobidan yoʻl va transport sohasiga oid loyihalarni amalga oshirishda Toshkent shahar hokimligi manfaatlarini ifoda etish.
13. Qurilishi (rekonstruksiyasi) va mukammal taʼmirlanishi tugallangan yoʻl infratuzilmasi obyektlarini foydalanishga qabul qilish boʻyicha komissiya ishida ishtirok etish.
14. Xorijiy va mahalliy ekspertlarni toʻgʻridan-toʻgʻri jalb qilish, ularga va Markaz xodimlariga bajariladigan ishlar murakkabligi, sifati va hajmidan kelib chiqib tabaqalashtirilgan ish haqini belgilash.
Oʻzbekiston Respublikasi Prezidentining 2025-yil 4-dekabrdagi PQ-368-son
qaroriga
4-ILOVA
Toshkent shahrida yoʻl harakatini tashkil etish markazi tomonidan yagona buyurtmachi funksiyasi bajariladigan ishlar
1. Toshkent shahrining transport master rejasini ishlab chiqish va tatbiq qilish sohasida strategiyalar, dasturlar, rejalar, loyihalar va boshqa hujjatlarni ishlab chiqish va amalga oshirish.
2. Toshkent shahrida avtomobil yoʻllari, yoʻl kesishmalari, koʻpriklar hamda boshqa yoʻl va transport infratuzilmasi obyektlari qurilishi, taʼmiri hamda rekonstruksiyasining transport (transport sxemalarini ishlab chiqish, yoʻl harakatini tashkil etish loyihalarini tayyorlash, transport modellashtirish) qismini rejalashtirish va loyihalashtirish.
3. Toshkent shahar hokimligi tomonidan belgilangan koʻchalarni shahar dizayn-kodiga muvofiq “fasaddan fasadgacha” formatda obodonlashtirish, shu jumladan, piyodalar uchun maxsus yoʻlaklar hamda shaxsiy transport vositalarida harakatlanish uchun infratuzilmani shakllantirish loyihalarini ishlab chiqish va amalga oshirish.
4. Yoʻl harakatini tashkil etish texnik vositalarini, shu jumladan, svetofor obyektlarini qurish (loyihalashtirish bilan), rekonstruksiya qilish, mukammal va joriy taʼmirlash.
5. Yoʻl boʻyi hududlari va koʻchalarda yoʻl harakati hamda obodonlashtirish sohasidagi qonun buzilish holatlarini avtomatlashtirilgan tarzda qayd etishga moʻljallangan axborot tizimlari va uskunalarni, shu jumladan, “Qulay muhit” hamda “Hokimiyat monitori” integratsiyalashgan tizimlarini ishlab chiqish, joriy etish, ekspluatatsiya va modernizatsiya qilish.
6. Transport (temir yoʻl va aviatsiya obyektlaridan tashqari) infratuzilmasi obyektlarida savdo avtomatlari (vending) tarmogʻini tashkil etish.
7. Toshkent shahrining intellektual transport tizimidan, shu jumladan, transport vositalarining ogʻirlik va hajm nazorati tizimidan foydalanish va modernizatsiya qilish.
Oʻzbekiston Respublikasi Prezidentining 2025-yil 4-dekabrdagi PQ-368-son
qaroriga
5-ILOVA
Vazirlik va idoralarning Toshkent shahrida yoʻl harakatini tashkil etish markaziga oʻtkaziladigan vakolatlari
*
T/r
Vakolat tavsifi
Vakolat joriy egasi
1.
Avtomobil yoʻllarida yoʻl harakatini tashkil etish loyihalarini tasdiqlash
Ichki ishlar vazirligi
2.
Transport (temir yoʻl va aviatsiya obyektlaridan tashqari) va yoʻl infratuzilmasi obyektlarini, shu jumladan, transport va yoʻl infratuzilmasi obyektlarida transport vositalarining toʻxtab turish joylari, elektromobillar uchun quvvatlash stansiyalari hamda savdo avtomatlarini (vending) joylashtirish sxemalarini (joylarini) tasdiqlash
Ichki ishlar vazirligi, Transport vazirligi
3.
Tegishli qoidabuzarliklar jazosi muqarrarligi va profilaktikasini taʼminlash maqsadida yoʻl harakati hamda obodonlashtirish qoidalari buzilishlarini foto va video qayd etishning avtomatlashtirilgan texnik vositalari joylashish nuqtalarini tasdiqlash
Ichki ishlar vazirligi
4.
Toshkent shahri hududida joylashgan avtomobil yoʻllarida jamoat transporti ustuvor harakatlanishi uchun alohida ajratilgan yoʻlaklarni joriy etish
Ichki ishlar vazirligi, Transport vazirligi
5.
Yoʻl va transport infratuzilmasi obyektlarida (umumfoydalanishdagi yoʻllardan tashqari) turli darajadagi mahalliy davlat hokimiyati organlari va tashkilotlar tomonidan bajariladigan taʼmirlash va boshqa ishlarni, shu jumladan, obodonlashtirish ishlarini, muhandislik-kommunikatsiya hamda aloqa tarmoqlaridagi ishlarni amalga oshirishga ruxsatnoma berish
Toshkent shahar hokimligi
6.
Alohida koʻchalarda va zonalashtirish tamoyili boʻyicha transportning yuqori hamda sekin harakat tezligiga doir tezlik rejimini hamda ayrim turdagi transport vositalarining, shu jumladan, yuk transporti vositalarining harakatiga cheklovlarni oʻrnatish
Ichki ishlar vazirligi
7.
Yuk tashish karkasi qoidalariga soʻzsiz rioya etilishini taʼminlash maqsadida vazn va hajm parametrlarini nazorat qilish
Ichki ishlar vazirligi
* Ushbu vakolatlar Markaz tomonidan 2026-yil 1-iyuldan boshlab amalga oshiriladi.
Oʻzbekiston Respublikasi Prezidentining 2025-yil 4-dekabrdagi PQ-368-son
qaroriga
6-ILOVA
Vazirlik, idora va tashkilotlarning Intellektual transport tizimiga integratsiya qilinadigan axborot tizimlari
T/r
Axborot tizimi nomi
Axborot tizimi operatori
1.
Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining Yagona avtomatlashtirilgan axborot tizimi, shu jumladan, “Jarima maydonchasi” axborot tizimi
Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmati
2.
“Tashqi reklama” elektron raqamli monitoring tizimi
Toshkent shahar hokimligi huzuridagi “Raqamli rivojlanish departamenti” MCHJ
3.
Yerusti shahar yoʻlovchi transportida tashish xizmatlarini koʻrsatuvchi yuridik shaxslar va “Toshshahartransxizmat” AJ dispetcherlik xizmatlari
Tashuvchilar
4.
Tashuvchilar tomonidan yoʻnalish koʻrsatkichlari bajarilishi monitoringi, bajarilgan ishlar hajmi va sifatini belgilash hamda baholash, yoʻlkira haqi toʻlanishi nazorati va taqdim etilgan xizmatlar sifatini nazorat qilish tizimlari
Transport vazirligi Toshkent shahar transport va yoʻl transport infratuzilmasini rivojlantirish bosh boshqarmasi huzuridagi “Yoʻlovchi tashishni monitoring va nazorat qilish” davlat muassasasi
5.
“Maʼmuriy amaliyot” kompleks avtomatlashtirilgan axborot tizimi (KAAT)
Oʻzbekiston Respublikasi Ichki ishlar vazirligi
6.
“Xavfsiz shahar” integratsiyalangan tizimi
“Xavfsiz shahar” tizimlarini rivojlantirish markazi
7.
“Pulli toʻxtab turish joylari” yagona avtomatlashtirilgan axborot tizimi
“Toshkent Invest kompaniyasi” AJ
8.
Oʻzbekiston Respublikasi Yagona interaktiv davlat xizmatlari portali
Oʻzbekiston Respublikasi Raqamli texnologiyalar vazirligi
9.
Kadastr va koʻchmas mulklarni roʻyxatdan oʻtkazish integratsion axborot tizimi
Urbanizatsiya va uy-joy bozorini barqaror rivojlantirish milliy qoʻmitasi huzuridagi Kadastr agentligi
10.
Ekologiya va iqlim oʻzgarishi milliy qoʻmitasining axborot tizimi
Ekologiya va iqlim oʻzgarishi milliy qoʻmitasi
Oʻzbekiston Respublikasi Prezidentining 2025-yil 4-dekabrdagi PQ-368-son
qaroriga
7-ILOVA
Toshkent shahar hokimligining yoʻl va transport infratuzilmasini rivojlantirish jamgʻarmasi mablagʻlarini shakllantirish
MANBALARI
T/r
Manba nomi
Tushum miqdori
1.
Toshkent shahrida maxsus avtomatlashtirilgan foto
va video qayd etish texnika vositalari qayd etgan yoʻl harakati qoidalari buzilganligi uchun jarimalar summasi
(Oʻzbekiston Respublikasi Prezidentining 2020-yil 17-martdagi PQ-4642-son
qaroriga
muvofiq Toshkent shahrini rivojlantirish jamgʻarmasiga yoʻnaltiriladigan qismi toʻliq oʻtkaziladi)
35 foiz
2.
Toshkent shahrida tadbirkorlik subyektlariga tegishli maxsus avtomatlashtirilgan foto va video qayd etish dasturiy-texnik vositalari orqali qayd etilgan yoʻl harakati qoidabuzarliklaridan undirilgan jarima summasi
(Vazirlar Mahkamasining 2021-yil 21-apreldagi 232-son
qaroriga
muvofiq:
IIVning budjetdan tashqari jamgʻarmasiga yoʻnaltiriladigan qismining 26 foizi
*
;
Toshkent shahar mahalliy budjetiga yoʻnaltiriladigan qismining 20 foizi;
Avtomobil yoʻllari qoʻmitasi faoliyatini rivojlantirish va qoʻllab-quvvatlash jamgʻarmasiga yoʻnaltirilgan qismidan 30 foizi,
Toshkent shahrini rivojlantirish jamgʻarmasiga yoʻnaltiriladigan qismi toʻliq,
yoʻl harakati qoidalari buzilishi qayd etilgan tuman va shahar hokimliklari yoʻl infratuzilmasini rivojlantirish jamgʻarmalariga yoʻnaltiriladigan qismi toʻliq oʻtkaziladi)
25,5 foiz
3.
Toshkent shahrida “Xavfsiz shahar” integratsiyalangan tizimi yordamida aniqlangan huquqbuzarliklar uchun toʻlanadigan jarimalardan va koʻrsatilgan xizmatlardan tushgan tushumlar summasi
(Oʻzbekiston Respublikasi Prezidentining 2023-yil 28-sentabrdagi PQ-318-son
qaroriga
muvofiq:
IIV “Xavfsiz shahar” markaziga yoʻnaltiriladigan summaning 1/12 qismi
*
;
Toshkent shahrini rivojlantirish jamgʻarmasiga yoʻnaltiriladigan qismi toʻliq oʻtkaziladi)
15 foiz
4.
Maxsus avtomatlashtirilgan foto va video qayd etish texnika vositalari qayd etgan yoʻl harakati qoidalari buzilganligi uchun jarimalar va koʻrsatilgan xizmatlardan tushgan tushumlar summasi
(Oʻzbekiston Respublikasi Prezidentining 2018-yil 30-oktabrdagi PQ-3989-son
qaroriga
muvofiq “Xavfsiz yoʻl va xavfsiz piyoda” respublika jamgʻarmasiga oʻtkaziladigan qismining 8 foizi oʻtkaziladi)
2 foiz
5.
Toshkent shahrida yoʻnalishlardagi avtobuslarda oʻrnatilgan maxsus avtomatlashtirilgan foto va video qayd etish dasturiy-texnik vositalari orqali qayd etilgan yoʻl harakati qoidalari buzilganligi uchun jarima summalari ularni jamoat transportini rivojlantirishga yoʻnaltirish sharti bilan
(Vazirlar Mahkamasining 2023-yil 18-martdagi 116-son
qaroriga
muvofiq “Xavfsiz yoʻl va xavfsiz piyoda” respublika jamgʻarmasiga yoʻnaltiriladigan qismining 50 foizi oʻtkaziladi)
10 foiz
6.
Toshkent shahrida avtotransport vositalari oynalarining tusini oʻzgartirishga (qoraytirishga) ruxsatnoma olish va oʻzgartirish uchun yigʻimlar
(Vazirlar Mahkamasining 2018-yil 17-iyuldagi 547-son qaroriga muvofiq “Xavfsiz yoʻl va xavfsiz piyoda” respublika jamgʻarmasiga yoʻnaltiriladigan qismi toʻliq oʻtkaziladi)
20 foiz
7.
Toshkent shahrida maxsus avtomatlashtirilgan foto va video qayd etish dasturiy-texnik vositalari orqali qayd etilgan yoʻl harakati qoidabuzarliklaridan undirilgan jarima va koʻrsatilgan xizmatlardan tushgan tushumlar summasi
(Vazirlar Mahkamasining 2024-yil 6-fevraldagi 71-15-son qaroriga muvofiq Toshkent shahar mahalliy budjetiga yoʻnaltiriladigan qismining 50 foizi hamda IIV YHXX moddiy-texnika bazasini rivojlantirish jamgʻarmasiga yoʻnaltiriladigan qismining 50 foizi oʻtkaziladi)
15 foiz
8.
“Qulay muhit” va “Hokimiyat monitori” integratsiyalangan tizimlari orqali aniqlangan qoidabuzarliklar va koʻrsatilgan xizmatlardan undirilgan jarimalar summasi
**
40 foiz
9.
Tashqi reklama yerusti shahar yoʻlovchi transportida joylashtirilganligi uchun toʻlanadigan mablagʻlar
(Vazirlar Mahkamasining 2023-yil 18-martdagi 116-son
qaroriga
muvofiq Toshkent shahar iqtisodiyot va moliya boshqarmasi huzuridagi maxsus jamgʻarmaga yoʻnaltiriladigan qismi toʻliq oʻtkaziladi)
50 foiz
10.
Davlat dasturlari asosida Toshkent shahri hududida yoʻl harakatini tashkil etish boʻyicha alohida tadbirlar uchun budjet parametrlarida har yili nazarda tutiladigan mablagʻlar
100 foiz
11.
Markaz davlat sherigi boʻlgan davlat-xususiy sheriklik loyihalari boʻyicha davlat sherigiga toʻlanadigan mablagʻlar
100 foiz
12.
Toshkent shahri hududida davlatga, shu jumladan, davlat hokimiyati va joylardagi davlat hokimiyati organlari tarkibiy tuzilmasi tashkilotlariga tegishli boʻlgan yer uchastkalari va (yoki) mulkiy majmualarida joylashgan transport vositalarining pulli toʻxtab turish hamda toʻxtab turish joylariga transport vositalarini joylashtirganlik uchun toʻlovlardan tadbirkorlik subyektlari tomonidan toʻlanadigan daromadlar summalari
100 foiz
13.
Jamgʻarmaning vaqtincha boʻsh turgan mablagʻlarini tijorat banklaridagi depozit hisobvaraqlariga joylashtirishdan olinadigan daromadlar
100 foiz
14.
Davlat, xorijiy va xalqaro tashkilotlar tomonidan ajratiladigan grantlar summasi
100 foiz
15.
Xalqaro moliya institutlari va banklar tomonidan ajratiladigan kreditlar summasi
100 foiz
16.
Jismoniy va yuridik shaxslarning xayriya va homiylik mablagʻlari hamda qonunchilik hujjatlarida taqiqlanmagan boshqa mablagʻlar summasi
100 foiz
* Mazkur mablagʻlar IIV bilan kelishilgan holda Toshkent shahar IIBBning moddiy-texnika bazasini rivojlantirish uchun yoʻnaltiriladi.
** Mazkur jarima summasining qolgan 40 foizi mahalliy budjetga, 10 foizi “Xavfsiz shahar” tizimlarini rivojlantirish markaziga, 10 foizi Raqamli texnologiyalarni rivojlantirish jamgʻarmasiga oʻtkaziladi.
Oʻzbekiston Respublikasi Prezidentining 2025-yil 4-dekabrdagi PQ-368-son
qaroriga
8-ILOVA
Toshkent shahar hokimligining yoʻl va transport infratuzilmasini rivojlantirish jamgʻarmasi mablagʻlaridan foydalanish
YOʻNALISHLARI
1. Toshkent shahrida yoʻllar, yoʻl oʻtkazgichlar, koʻpriklar va yoʻl kesishmalari tizimlari tahlilini, ularni rivojlantirish hamda rekonstruksiya qilish rejalarini, shuningdek, Toshkent shahrining transport master rejasini ishlab chiqish.
2. Tahliliy tadqiqotlar va eng yaxshi jahon tajribalari monitoringini hamda texnik yechimlarni buyurtma qilish.
3. Strategik va texnik hujjatlarni, normativ-huquqiy hujjatlar hamda texnik jihatdan tartibga solish sohasidagi hujjatlar loyihalarini, davlat-xususiy sheriklik loyihalarini ishlab chiqish.
4. Geodeziya-kartografiya, loyiha-qidiruv va loyihalashtirish ishlarini, sinovlar hamda sifat nazorati tadbirlarini oʻtkazish.
5. Axborot tizimlari va dasturiy-apparat komplekslarini ishlab chiqish, joriy etish, ekspluatatsiya va modernizatsiya qilish.
6. Intellektual faoliyat natijalariga nisbatan huquqlar olish.
7. Toshkent shahrining intellektual transport tizimini ishlab chiqish hamda uchinchi shaxslar axborot tizimlari va uskunalari bilan integratsiyalashga doir ishlarni bajarish va aloqa kanallarini tashkil etish.
8. Yerusti shahar yoʻlovchi transportida tashuvlarni amalga oshiruvchi transport vositalarida oʻrnatish uchun server uskunalarini, yoʻl harakatini tashkil etishning texnik vositalarini, qoidabuzarliklarni, shu jumladan, mahallalarda obodonlashtirish va qattiq maishiy chiqindilar bilan bogʻliq ishlarni amalga oshirish sohasidagi qoidabuzarliklarni avtomatlashtirilgan tarzda qayd etish majmualari hamda tashkiliy texnikalarni yetkazib berish, montaj qilish, ishga tushirish, ishlatish, taʼmirlash va modernizatsiya qilish.
9. Avtotransport vositalarini, shu jumladan, maxsus transport vositalarini, avtolaboratoriyalarni, qoidabuzarliklarni avtomatlashtirilgan tarzda qayd etish koʻchma vositalarini xarid qilish va ishlatish.
10. Toshkent shahrida yoʻl harakatini tashkil etish markazining (keyingi oʻrinlarda — Markaz) moddiy-texnika bazasini shakllantirish, saqlash va rivojlantirish.
11. Hujjatlar, loyihalar, texnik-tijoriy takliflar, xarid tartibotlarida qatnashish uchun buyurtmalar, moliyaviy modellar va biznes-rejalarni ekspertizadan oʻtkazish.
12. Uskunalarning oʻrnatilgan texnik talablarga muvofiqligini tasdiqlashga doir ishlarni bajarish.
13. Maslahat xizmatlariga, shu jumladan xalqaro ekspert tashkilotlari va ekspertlar ishlariga haq toʻlash.
14. Binolar, uskunalar, serverlar va aloqa kanallarini ijaraga olish.
15. Aloqa xizmatlariga haq toʻlash.
16. Markaz xodimlari mehnatiga haq toʻlash va moddiy ragʻbatlantirish.
17. Markaz zimmasiga yuklangan vazifalarni amalga oshirish doirasida jalb qilingan xorijiy mutaxassislar va maslahatchilar xizmatlariga, shuningdek, ularni jalb etish bilan bogʻliq tashkiliy xarajatlarga haq toʻlash.
18. Markaz faoliyati sohasida xalqaro tajribani oʻrganish maqsadida Markaz va tarkibiy tashkilotlar xodimlarining xizmat safarlari xarajatlariga haq toʻlash.
19. Jamoat transporti uchun alohida ajratilgan yoʻlaklarni tashkil etish va saqlash, aholining mikromobilligini oshirish maqsadida veloyoʻlaklar tashkil etish, yoʻl obyektlari va avtomobil yoʻllarini joriy taʼmirlash, rekonstruksiya qilish va qurish.
20. Jamoat transporti infratuzilmasi, shu jumladan, avtobus bekatlari, oxirgi bekatlar, transport oʻtish bogʻlamalarini qurish, saqlash va foydalanish.
21. Aholi mikromobilligini oshirish maqsadida veloyoʻlaklar tashkil qilish.
22. Yoʻl harakatini tashkil etishning texnik vositalarini oʻrnatish, taʼmirlash, rekonstruksiya qilish, demontaj qilish.
Oʻzbekiston Respublikasi Prezidentining 2025-yil 4-dekabrdagi PQ-368-son
qaroriga
9-ILOVA
Toshkent shahrida transportni boshqarishning samarali tizimini yaratish boʻyicha
“YOʻL XARITASI”
T/r
Chora-tadbirlar nomi
Qiymati va moliyalashtirish manbasi*
Amalga oshirish muddati
Masʼul ijrochilar
I. Toshkent shahrida yoʻl transport infratuzilmasini rivojlantirish chora-tadbirlari
1.
“
China construction
Fifth Engineering Division Co., Ltd.” kompaniyasi (Xitoy) bilan hamkorlikda:
1-bosqichda:
Shahrisabz
koʻchasining
Amir Temur shohkoʻchasi bilan kesishmasidan Mirobod koʻchasi bilan kesishmasigacha boʻlgan
3 kilometr
qismi va yoʻlboʻyi infratuzilmasini
avtobuslar harakati uchun alohida yoʻlak
tashkil qilgan holda taʼmirlash
va modernizatsiya qilish;
6 mln dollar
Xitoy banki (Bank of China)ning davlat kafolatisiz krediti
2026-yil sentabr
Toshkent shahar hokimligi
(Umurzoqov
Amir Temur
shohkoʻchasining
Toshkent halqa aylanma yoʻlidan (
Uchqahramon aylanmasi
) Kichik halqa aylanma yoʻligacha (
Shimoliy vokzal
) boʻlgan
11 kilometr
qismi va
Yangi Sergeli
koʻchasining Choshtepa koʻchasi bilan kesishmasidan Qipchoq koʻchasi bilan kesishmasigacha boʻlgan
5,5 kilometr
qismi hamda ushbu koʻchalar yoʻlboʻyi infratuzilmasini
avtobuslar harakati uchun alohida yoʻlak tashkil qilgan holda
taʼmirlash va modernizatsiya qilish;
16,5 mln dollar
Xitoy banki (Bank of China)ning davlat kafolatisiz krediti
2026-yil noyabr
Iqtisodiyot va moliya vazirligi
(Norqulov)
Mahtumquli, Mirzo Ulugʻbek — Feruza — Yuzrabot, Lutfiy hamda Muqimiy, Nurafshon, Qoratosh — Koʻkcha Darvoza va KHAY — Parkent koʻchalarining 38 km qismi va yoʻlboʻyi infratuzilmasini avtobuslar harakati uchun alohida yoʻlak tashkil qilgan holda taʼmirlash va modernizatsiya qilish
(zaruratga koʻra, Vazirlar Mahkamasi bilan kelishilgan holda koʻchalar roʻyxatiga va yoki ish hajmiga oʻzgartirish kiritilishi mumkin)
.
76 mln dollar
Xitoy banki (Bank of China)ning davlat kafolatisiz krediti
2026 — 2029-yillar davomida
manfaatdor vazirlik va idoralar
2-bosqichda:
16 ta
koʻchaning
36 kilometr
qismi hamda yoʻlboʻyi infratuzilmasini taʼmirlash va modernizatsiya qilish;
36,5 mln dollar
Xitoy banki (Bank of China)ning davlat kafolatisiz krediti
2026-yil davomida
Toshkent shahar hokimligi
(Umurzoqov)
Pahlavon
koʻchasini
Elbek
koʻchasi bilan tutashtiruvchi
Kichik halqa yoʻli
ustidan oʻtuvchi (
“ZOʻR” TV yaqinidagi
)
yoʻl oʻtkazgich
qurish;
25,4 mln dollar
Xitoy banki (Bank of China)ning davlat kafolatisiz krediti
2026-yil dekabr
Iqtisodiyot va moliya vazirligi
(Norqulov)
3-bosqichda:
9 ta
koʻchaning
33 kilometr
avtomobil yoʻllari hamda yoʻlboʻyi infratuzilmasini, shu jumladan,
alohida ajratilgan avtobus yoʻlaklarini
, himoya toʻsigʻi hamda piyodalar xavfsizligini taʼminlovchi
qavariq sunʼiy notekisliklar
ni oʻrnatgan holda taʼmirlash va modernizatsiya qilish;
33,5 mln dollar
Xitoy banki (Bank of China)ning davlat kafolatisiz krediti
2027-yil davomida
manfaatdor vazirlik va idoralar
Yunusobod tumani
Amir Temur shohkoʻchasining Rixsili va Yangishahar
koʻchalari bilan kesishmasida
(
Yunusobod aylanmasi
)
yerosti avtomobillar tunnelini
qurish;
26,2 mln dollar
Xitoy banki (Bank of China)ning davlat kafolatisiz krediti
2027-yil davomida
4-bosqichda
15 ta
koʻchaning
50 kilometr
avtomobil yoʻllari hamda yoʻlboʻyi infratuzilmasini, shu jumladan,
alohida ajratilgan avtobus yoʻlaklarini,
himoya toʻsigʻi hamda piyodalar xavfsizligini taʼminlovchi qavariq sunʼiy notekisliklarni oʻrnatgan holda taʼmirlash va modernizatsiya qilish.
51 mln dollar
Xitoy banki (Bank of China)ning davlat kafolatisiz krediti
2028-yil davomida
2.
Kichik halqa
avtomobil yoʻlining
19 kilometr
(
Ziyolilar koʻchasidan Shota Rustaveli koʻchasigacha
) boʻlgan qismi va uning yoʻlboʻyi infratuzilmasini taʼmirlash va modernizatsiya qilish.
150 mlrd soʻm
Oʻzbekiston Respublikasi respublika budjeti
2025-2026-yillar davomida
Toshkent shahar hokimligi
(Umurzoqov),
Iqtisodiyot va moliya vazirligi
(Norqulov)
3.
Toshkent shahridagi
164,1 kilometr
(
820,5 ming metr kvadrat
)
avtomobil yoʻllarida joriy taʼmirlash ishlarini bajarish.
127,6 mlrd soʻm
Toshkent shahri mahalliy budjeti parametrlarida nazarda tutilgan mablagʻlar hisobidan
2026-yil davomida
Toshkent shahar hokimligi
(Umurzoqov),
Iqtisodiyot va moliya vazirligi
(Norqulov)
4.
Toshkent shahrida
150 mingta
(
shu jumladan,
40 mingta yoʻlboʻyi
) transport vositalarining
vaqtinchalik toʻxtab turish joylarini
tashkil qilish uchun Toshkent shahar hokimligi tomonidan tasdiqlanadigan roʻyxat boʻyicha tegishli mulkiy majmualarni (
yer uchastkasi, binolar, inshootlar, avtomobil yoʻllari boʻyi
)
ijara huquqi bilan elektron auksion (“
E-auksion”
) savdolariga
chiqarish, jumladan:
Auksion savdolari natijasi boʻyicha gʻolib boʻlgan tadbirkorlik subyektlari mablagʻlari hisobidan
Toshkent shahar hokimligi
(Umurzoqov)
2026-yilda 90 mingta
(
shu jumladan,
30 mingta yoʻlboʻyi
) transport vositalari toʻxtab turish joylarini;
2026-yil yakuniga qadar
2027-yilda
60 mingta
(
shu jumladan,
10 mingta yoʻlboʻyi
) transport vositalari toʻxtab turish joylari.
2027-yil davomida
5.
Toshkent shahridagi
1 785 ta avtobus bekatlarini
Toshkent shahar hokimligi tomonidan tasdiqlangan talablar asosida modernizatsiya qilish maqsadida tegishli mulkiy majmualarni (
avtobus bekatlari, yer uchastkalari va inshootlar
)
ijara huquqi bilan elektron auksion (“
E-auksion”
) savdolariga
chiqarish, jumladan:
Auksion savdolari natijasi boʻyicha gʻolib boʻlgan tadbirkorlik subyektlari mablagʻlari hisobidan
Toshkent shahar hokimligi
(Umurzoqov)
2026-yilda 1 185 ta
avtobus bekatlari;
2026-yil yakuniga qadar
2027-yilda 600 ta
avtobus bekatlari.
2027-yil davomida
6.
Toshkent shahri koʻchalarida
1,1 mln metr kvadrat
yoʻl yotiq chiziqlarini chizish.
23,7 mlrd soʻm
Xavfsiz yoʻl va xavfsiz piyoda jamgʻarmasi mablagʻlari hisobidan
2025-2026-yillar davomida
Toshkent shahar hokimligi
(Umurzoqov),
Ichki ishlar vazirligi
(Tashpulatov)
7.
Markaz bilan kelishgan holda Toshkent shahri koʻchalaridagi chorrahalarga
30 ta yangi svetofor obyektlarini qurish
va rekonstruksiya qilish.
4,5 mlrd soʻm
Xavfsiz yoʻl va xavfsiz piyoda jamgʻarmasi mablagʻlari hisobidan
2026-yil 1-aprel
Toshkent shahar hokimligi
(Umurzoqov),
Ichki ishlar vazirligi
(Tashpulatov),
Raqamli texnologiyalar vazirligi
(Shermatov),
“Oʻzbektelekom” AK
(Xasanov)
8.
Markaz bilan kelishgan holda Toshkent shahridagi
264 ta
chorrahalarga
metall konstruksiyalar qurish va
yagona boshqaruv tizimiga ega boʻlgan
yangi svetoforlar bilan jihozlash hamda intellektual
foto-video qayd etish vositalarini oʻrnatish.
226 mlrd soʻm
xorijiy moliya tashkilotlari mablagʻlari va xorijiy banklarning davlat kafolatisiz kreditlari hisobidan
2026-yil yakuniga qadar
II. Toshkent shahrida transport harakatini boshqarishning samarali tizimini yaratish chora-tadbirlari
9.
Masʼuliyati cheklangan jamiyat shaklida
Markazi
ni tashkil etish, uning ustavini tasdiqlash va kuzatuv kengashi tarkibini shakllantirish.
90 mlrd soʻm
(50 mlrd soʻm — Oʻzbekiston Respublikasi respublika budjetidan ssuda, 40 mlrd soʻm — Toshkent shahrini rivojlantirish jamgʻarmasi
mablagʻlari hisobidan
)
2026-yil may
Toshkent shahri hokimligi
(Umurzoqov)
Iqtisodiyot va moliya vazirligi
(Norqulov)
10.
Toshkent shahrida yoʻl va transport infratuzilmasini rivojlantirish va yoʻl harakatini samarali tashkil etishga doir chora-tadbirlarni moliyalashtirish maqsadida yuridik shaxs tashkil qilmagan holda
Toshkent shahri hokimligining maxsus jamgʻarmasini
tashkil etish.
Mablagʻ talab etilmaydi
2026-yil fevral
Toshkent shahri hokimligi
(Umurzoqov)
11.
Toshkent shahar Ichki ishlar bosh boshqarmasi Jamoat xavfsizligi xizmati
Yoʻl harakati xavfsizligi boshqarmasi huzuridagi ixtisoslashtirilgan montaj qilish va foydalanish
boshqarmasi
ni Toshkent shahrida yoʻl harakatini tashkil etish markaziga oʻtkazish.
Yoʻl va transport infratuzilmasini rivojlantirish jamgʻarmasi mablagʻlari hisobidan
2026-yil aprel
Toshkent shahar hokimligi
(Umurzoqov),
Ichki ishlar vazirligi
(Tashpulatov)
12.
Toshkent shahrining intellektual transport tizimini ishlab chiqish uchun texnik topshiriq tayyorlash va Raqamli texnologiyalar vazirligiga kiritish.
Hisob-kitoblarga asosan Yoʻl va transport infratuzilmasini rivojlantirish jamgʻarmasi mablagʻlari hisobidan
2026-yil may
Toshkent shahar hokimligi
(Umurzoqov)
13.
Toshkent shahrining intellektual transport tizimini ishlab chiqish.
Hisob-kitoblarga asosan xorijiy moliya tashkilotlari mablagʻlari va xorijiy banklarning davlat kafolatisiz kreditlari hisobidan
2027-yil fevral
Raqamli texnologiyalar vazirligi
(Shermatov),
“Oʻzbektelekom” AK
(Xasanov)
14.
Toshkent shahrining transport makromodelini ishlab chiqish.
2,6 mlrd soʻm
Yoʻl va transport infratuzilmasini rivojlantirish jamgʻarmasi mablagʻlari hisobidan
2026-yil yakuniga qadar
Toshkent shahar hokimligi
(Umurzoqov),
Raqamli texnologiyalar vazirligi
(Shermatov),
Transport vazirligi
(Maxkamov)
15.
Yoʻl-qurilish, obodonlashtirish va kommunal xizmat koʻrsatish korxonalari maxsus texnikalari harakatlanishi, bajargan ishlari va boshqa maʼlumotlarni Toshkent shahrining intellektual transport tizimiga integratsiya qilish.
Hisob-kitoblarga asosan Yoʻl va transport infratuzilmasini rivojlantirish jamgʻarmasi mablagʻlari hisobidan
Doimiy
Toshkent shahar hokimligi
(Umurzoqov)
16.
Vazirlik, idora va tashkilotlarning axborot tizimlarini ushbu qarorga
6-ilovaga
muvofiq Toshkent shahrining intellektual transport tizimiga integratsiya qilish.
Hisob-kitoblarga asosan Yoʻl va transport infratuzilmasini rivojlantirish jamgʻarmasi mablagʻlari hisobidan
2027-yil avgust oyiga qadar
Raqamli texnologiyalar vazirligi
(Shermatov),
tegishli axborot tizimlari operatorlari boʻlgan vazirlik va idoralar
17.
Yoʻl va transport sohalaridagi barcha obyektlar hamda jarayonlar toʻgʻrisidagi yagona maʼlumotlar bazasini yaratish.
Hisob-kitoblarga asosan Yoʻl va transport infratuzilmasini rivojlantirish jamgʻarmasi mablagʻlari hisobidan
2027-yil avgust
Toshkent shahar hokimligi
(Umurzoqov)
18.
Toshkent shahrining transport master rejasini ishlab chiqish, shu jumladan, yoʻl va transport infratuzilmasini rivojlantirish, avtomobil yoʻllari, koʻpriklar va boshqa infratuzilma obyektlarini qurish hamda modernizatsiya qilish, shuningdek, shaharda yoʻl harakati samaradorligi va xavfsizligini oshirish boʻyicha tavsiyalar tayyorlash.
10,8 mlrd soʻm
Yoʻl va transport infratuzilmasini rivojlantirish jamgʻarmasi mablagʻlari hisobidan
2026-yil avgust
Toshkent shahar hokimligi
(Umurzoqov)
19.
Yoʻl va transport sohasiga xususiy sektorni keng jalb qilish, transport vositalarining vaqtinchalik va uzoq muddatli toʻxtab turish joylari, avtobus bekatlarini tashkil etish va ekspluatatsiya qilish loyihalarini oʻz ichiga olgan investitsiya loyihalari hamda Markaz davlat sherigi boʻlgan davlat-xususiy sheriklik loyihalarining manzilli roʻyxatini tasdiqlash.
Mablagʻ talab etilmaydi
2026-yil aprel
Toshkent shahri hokimligi
(Umurzoqov)
20.
Yoʻl harakati ishtirokchilarining huquqiy madaniyatini oshirish, yoʻl harakati qoidalariga rioya etilishini taʼminlash, shuningdek, yoʻl-transport hodisalari profilaktikasiga doir boshqa tadbirlarni amalga oshirishga yoʻnaltirilgan targʻibot ishlarini amalga oshirish.
Hisob-kitoblarga asosan Yoʻl va transport infratuzilmasini rivojlantirish jamgʻarmasi mablagʻlari hisobidan
Doimiy
Toshkent shahar hokimligi
(Umurzoqov)
21.
Quyidagilarni yaratish, ekspluatatsiya qilish va rivojlantirishni nazarda tutuvchi “Qulay muhit” va “Hokimiyat monitori” axborot tizimlarini yaratish:
a)
quyidagi maqsadlardagi maʼmuriy videokuzatuv tizimlarini:
obodonlashtirish va qattiq maishiy chiqindilar bilan bogʻliq ishlarni amalga oshirish sohasidagi qonunbuzilishlarni avtomatik qayd etish;
obodonlashtirish jarayonlarini, shu jumladan maxsus texnikalar hamda kommunal xizmatlar, boshqaruv servis kompaniyalari ishlarini boshqarish va nazorat qilishni avtomatlashtirish;
tozalash, obodonlashtirish va koʻkalamzorlashtirish ishlari rejalarining shakllantirilishini hamda bajarilgan ishlar hajmlari tasdiqlanishini (inson omilini istisno qilgan holda) avtomatlashtirish;
mahalla hududida giyohvand moddalar tarqatilishining oldini olishga koʻmaklashish;
b)
quyidagi maqsadlardagi raqamli videodomofon tizimlarini:
turar joy binolari atrofini nazorat qilish;
aholini tezkor xabardor qilish va toʻgʻridan-toʻgʻri qayta aloqani yoʻlga qoʻyish uchun qoʻshimcha kanal yaratish;
kommunal xizmatlar hamda boshqaruv kompaniyalari faoliyati “shaffofligi”ni taʼminlash, mavjud muammolarni tezkor hal qilish hisobiga aholiga koʻrsatilayotgan xizmatlar sifatini oshirish;
v)
dispetcherlik markazini oʻz ichiga oluvchi, quyidagi vazifalarga yoʻnaltirilgan yagona shahar platformasini:
mahallalar hududidagi holatni tezkor monitoring qilish va hududlarga xizmat koʻrsatilishi ustidan nazorat qilish;
maʼlumotlar bazasi (“Big Data”) tahlili va sunʼiy intellekt texnologiyalaridan foydalanish hisobiga obodonlashtirish sohasini boshqarish sifatini oshirish;
mahallalar va boshqaruv kompaniyalari reytingini tegishli vazirlik va idoralar bilan hamkorlikda shakllantirish.
Hisob-kitoblarga asosan Yoʻl va transport infratuzilmasini rivojlantirish jamgʻarmasi mablagʻlari hisobidan
2027-yil fevral
Toshkent shahar hokimligi
(Umurzoqov)
22.
Toshkent shahar hokimligi tarkibiy tuzilmasiga:
hokimning transport va yoʻl infratuzilmasi masalalari boʻyicha oʻrinbosari lavozimini kiritish;
boshqaruv xodimlarning umumiy cheklangan soni 5 shtat birligidan iborat Transport tizimini samarali tashkil etishni taʼminlash kotibiyatini shakllantirish.
Tasdiqlangan shtat birliklari asosida
Toshkent shahri mahalliy budjeti mablagʻlari hisobidan
2026-yil fevral
Toshkent shahri hokimligi
(Umurzoqov)
23.
Shaharning yuk avtomobillar harakatlanish yoʻnalishlari (yuk tashish karkasi), ekologik karkasi va yerusti yoʻlovchi transporti tezlik karkasini ishlab chiqish va amaliyotga tatbiq qilish.
44,3 mlrd soʻm
Yoʻl va transport infratuzilmasini rivojlantirish jamgʻarmasi mablagʻlari hisobidan
2026-yil avgust
Toshkent shahar hokimligi
(Umurzoqov)
24.
Quyidagilarni ishlab chiqish va oʻrnatilgan tartibda Vazirlar Mahkamasiga kiritish:
a) Maʼmuriy javobgarlik toʻgʻrisidagi
kodeksga
quyidagi oʻzgartirish va qoʻshimchalarni kiritish toʻgʻrisidagi qonun loyihasini:
obodonlashtirish, koʻkalamzorlashtirish va qattiq maishiy chiqindilar bilan bogʻliq ishlarni amalga oshirish sohasidagi qoidabuzarlikni (ushbu qoidabuzarlik avtomatlashtirilgan foto va video qayd etish vositalari orqali qayd etilgan taqdirda) sodir etganlik uchun maʼmuriy javobgarlik belgilash;
xalqaro tajriba asosida, mayda qoidabuzarlik sodir etganlik uchun jarimalar miqdorlarini kamaytirgan holda, obodonlashtirish, koʻkalamzorlashtirish va qattiq maishiy chiqindilar bilan bogʻliq qoidabuzarliklar turlarini kengaytirish;
b) zarur boʻlgan Oʻzbekiston Respublikasi Prezidenti va Vazirlar Mahkamasining normativ-huquqiy hujjatlari loyihalarini.
Mablagʻ talab etilmaydi
2026-yil mart
Toshkent shahar hokimligi
(Umurzoqov),
Ichki ishlar vazirligi
(Tashpulatov),
Transport vazirligi
(Maxkamov),
manfaatdor vazirlik va idoralar
25.
Markaz va Toshkent shahar hokimligi tomonidan taqdim etiladigan, avtomatlashtirilgan foto-video qayd etish texnik vositalarining dislokatsiya nuqtalarini kelishish.
Mablagʻ talab etilmaydi
Uch oy muddatda
Ichki ishlar vazirligi
(Tashpulatov),
Toshkent shahar hokimligi
(Umurzoqov)
26.
Yuk tashish karkasi qoidalariga soʻzsiz rioya etilishini taʼminlash maqsadida ogʻirlik va hajm nazorati tizimini yaratish.
Hisob-kitoblarga asosan Yoʻl va transport infratuzilmasini rivojlantirish jamgʻarmasi mablagʻlari hisobidan
2026-yil yakuniga qadar
Toshkent shahar hokimligi
(Umurzoqov)
* Loyihalarning aniq qiymati loyiha-smeta hujjatlariga asosan aniqlanadi.
Oʻzbekiston Respublikasi Prezidentining 2025-yil 4-dekabrdagi PQ-368-son
qaroriga
10-ILOVA
Toshkent shahrida yoʻl harakatini tashkil etish boʻyicha idoralararo ishchi komissiya
TARKIBI
1.
Sh. Umurzakov
—
Toshkent shahar hokimi,
Ishchi komissiya raisi
2.
Lavozimiga koʻra
—
Toshkent shahar hokimining transport va yoʻl infratuzilmasi masalalari boʻyicha oʻrinbosari,
Ishchi komissiya raisi oʻrinbosari
3.
M. Yuldashev
—
Raqamli texnologiyalar vazirligi boshqarma boshligʻi
4.
A. Gurko
—
mustaqil ekspert
5.
M. Adilov
—
Toshkent shahar Ichki ishlar bosh boshqarmasi Jamoat xavfsizligi xizmati Yoʻl harakati xavfsizligi boshqarmasi boshligʻi
6.
A. Sadirov
—
Toshkent viloyati Ichki ishlar bosh boshqarmasi Jamoat xavfsizligi xizmati Yoʻl harakati xavfsizligi boshqarmasi boshligʻi
7.
M. Ikramov
—
Toshkent shahar Transport va yoʻl-transport infratuzilmasini rivojlantirish bosh boshqarmasi boshligʻi
8.
V. Xusanov
—
Toshkent shahar Chiqindilarni boshqarish va sirkulyar iqtisodiyotni rivojlantirish boshqarmasi boshligʻi
9.
T. Ergashev
—
Toshkent viloyati Transport boshqarmasi boshligʻi v.b.
10.
M. Muxitdinov
—
Toshkent shahar favqulodda vaziyatlar boshqarmasi boshligʻi
11.
A. Alimatov
—
Toshkent viloyati Favqulodda vaziyatlar boshqarmasi boshligʻi v.b.
12.
Lavozimiga koʻra
—
Toshkent shahar qurilish va uy-joy kommunal xoʻjaligi bosh boshqarmasi boshligʻi
13.
Lavozimiga koʻra
—
Energetika vazirligi boshqarma boshligʻi
14.
A. Xujanov
—
“Toshshahartransxizmat” AJ boshqaruvi raisi v.v.b.
15.
Sh. Poʻlatov
—
“Toshkent shahar elektr tarmoqlari” MCHJ rahbari
16.
T. Grabovich
—
“Hududgaz Toshkent” gaz taʼminoti filiali boshligʻi
17.
R. Usmonov
—
“Toshkent metropoliteni” DUK boshligʻi
18.
Lavozimiga koʻra
—
“Telecom Soft” MCHJ bosh direktori
19.
U. Kulanov
—
“Xavfsiz shahar” tizimlarini rivojlantirish markazi” DM direktori
20.
M. Berdiklichev
—
“Oʻzbektelekom” AK raisi oʻrinbosari
21.
S. Mamadjanov
—
“Toshkent shahar suv taʼminoti” AJ bosh direktori
22.
S. Pardayeva
—
“Veolia Energy Tashkent” MCHJ direktori
23.
Lavozimiga koʻra
—
Toshkent shahrida Yoʻl harakatini tashkil etish markazi direktori,
Ishchi komissiya kotibi
Izoh:
Ishchi komissiya aʼzolari boshqa ishga oʻtgan taqdirda, uning tarkibiga ushbu lavozimlarga yangidan tayinlangan shaxslar yoki tegishli funksiyalarni bajarish zimmasiga yuklatilgan shaxslar kiritiladi
.
(Qonunchilik maʼlumotlari milliy bazasi, 05.12.2025-y., 07/25/368/1127-son)